Verisuonten ultraäänitutkimus PH2AE, PD4DE, PH1AE, PB1DE, PA6DE, PD1AE, PH2DE

Ultraäänellä tutkitaan valtimoiden tai laskimoiden verivirtausta ylä- tai alaraajoista, vatsan alueelta tai kaulan verisuonista. Tutkimuksessa ei käytetä röntgensäteitä. Tarvittaessa tutkimusta täydennetään ultraäänitehosteaineella, joka ei sisällä jodia.

Ajan varaaminen ja yhteystiedot

Tiedustelut: F-kuvantaminen (08) 315 3277

B-kuvantaminen (08) 315 6343

G-kuvantaminen (08) 315 3970

Oulaskankaan röntgen (08) 315 4297626

Katso ohje: [Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Indikaatiot/kontraindikaatiot ja riskit

Indikaatiot: Laskimoiden ja valtimoiden verivirtauksien tutkiminen; trombiepäily verisuonipoikkeavuudet, graftikontrollit

Kontraindikaatiot: Potilaan sekavuus, rauhattomuus, kykenemättömyys pysyä paikallaan

[Tehosteultraäänitutkimuksen kontraindikaatiot](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tehosteultraäänitutkimus%20oys%20kuv%20til.docx?d=w0bb01a3021714e42a10eaf35475411ab)

Riskit: Tehosteaineyliherkkyys

Esivalmistelut

* **Vatsan** alueen verisuonitutkimuksissa tulee olla vähintään neljä (4) tuntia syömättä, juomatta, tupakoimatta ja purukumia purematta. Mikäli potilaalla on tablettihoitoinen diabetes, hän ottaa verensokerilääkkeen vasta, kun saa syödä. Jos hänellä on insuliinihoitoinen diabetes, lähettävä poliklinikka tai hoito-osasto määrittää tarkemmat valmisteluohjeet.
* **Ala-ja yläraajojen**, sekä **kaulan verisuonien** tutkimuksissa esivalmisteluja ei ole, Alaraajatrombiepäilytapauksessa potilas kuljetetaan röntgeniin joko pyörätuolilla tai sängyllä.
* **Alaraajalaskimoiden verivirtauksen doppler (**insuffisienssiepäilyssä **)**, tutkitaan laskimoiden verenvirtausta ja laskimoläppien pitävyyttä tulee olla verisuonikirurgin/ihotautilääkärin lähete

Tutkimuksen kulku

Tutkimus kestää noin 20 minuuttia. Tutkimuksen ajan potilas on maaten, istuen tai seisten tutkittava alue paljaaksi riisuttuina.

Alaraajojen laskimoita tutkitaan myös potilaan seisoessa matalilla tikkailla. Lääkäri voi joskus käyttää puristusmansettia jalan ympärillä. Lääkäri antaa tutkimuksen aikana hengitysohjeita. Tutkittavalle alueelle levitetään ultraäänigeeliä. Ultraäänikuvan aikaansaamiseksi iholla liikutetaan pientä ultraäänianturia.

Jälkihoito ja seuranta

Tutkimuksen jälkeen ei yleensä ole rajoituksia eikä jälkihoitoa. Jatkohoito on tarpeen, jos tutkimuksessa todetaan laskimotukos.

Mahdollisen tehosteaineen laiton jälkeinen seuranta röntgenosastolla on 30 minuuttia.